|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 1156 Αθήνα, 29/06/2017

**ΔΕΛΤΙΟ ΤΥΠΟΥ**

Με αφορμή τις τελευταίες εξελίξεις στον τηλεοπτικό σταθμό STAR, ζήσαμε να το δούμε κι αυτό. Να απολύονται 9 τεχνικοί του σταθμού και να μεταφέρονται σε εταιρεία παραγωγής με το πρόσχημα του «πλεονάζοντος» προσωπικού. Αξίζει να σημειωθεί ότι η «μεταφορά» αυτή θα γίνει με υπογραφή ατομικής σύμβασης όπου οι συνάδελφοι χάνουν όλα τα εργασιακά τους δικαιώματα. Επιστροφή σε εργασιακό μεσαίωνα δηλαδή!

Το Εργατικό Κέντρο Αθήνας καταγγέλλει τις απαράδεκτες πρακτικές των εργοδοτών – ιδιοκτητών τηλεοπτικών σταθμών, να χρησιμοποιούν κατά το δοκούν τους εργαζόμενους. Δεν είναι δυνατόν από τη μία να τους χρησιμοποιούν σαν ασπίδα προς όποιας απειλής των συμφερόντων τους και από την άλλη να τους απολύουν.

Το Ε.Κ.Α. εκφράζει τη συμπαράσταση και την αλληλεγγύη στους δίκαιους αγώνες των εργαζομένων του τηλεοπτικού σταθμού STAR και της Ένωσης Τεχνικών Ιδιωτικής Τηλεόρασης Αττικής, και απαιτούμε την επαναπρόσληψη των 9 απολυμένων τεχνικών.

Το Δ.Σ.